《祝英台近》
清代·关锳

绣屏深，罗帐薄，春到酒醒处。长日眉头，少也皱千度。

可堪一点春愁，分攒替结，全不见、镜儿分去。

正延伫。见说昨夜东风，草也绿如许。钗拨青苔，不为断肠句。

一朝一数归程，横山直水，但细把、栏杆划做。

作者简介：清浙江钱塘人，字秋芙。诸生蒋坦妻。工书、画、琴及诗词。多愁善病，诵经学佛。早卒，坦著《秋灯琐忆》记其事。有《三十六芙蓉诗存》、《梦影楼词》。